Na podlagi 61. in 62. člena Zakona o lokalni samoupravi /ZLS/ (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE in 62/24 – odl. US), 27. člena Zakona o zaščiti živali /ZZZiv/ (Uradni list RS, št. 38/13 – uradno prečiščeno besedilo, 21/18 – ZNOrg, 92/20, 159/21 in 109/23) in 17. člena Statuta Občine Nazarje (Uradno glasilo slovenskih občin, št. 59/2017) je Občinski svet Občine ... na svoji ... seji dne ... sprejel

**Odlok**

**o načinu opravljanja in podelitvi koncesije za opravljanje obvezne občinske gospodarske javne službe pomoči, oskrbe in namestitve zapuščenih živali na območju Občine Nazarje**

1. **Splošne določbe**
2. **člen**

(javna služba)

(1) Ta odlok določa način opravljanja obvezne občinske gospodarske javne službe pomoči, oskrbe in namestitve zapuščenih živali v zavetišču (v nadaljevanju: javna služba) na območju Občine Nazarje(v nadaljevanju: občina).

1. **člen**

(vsebina odloka)

(1) S tem odlokom se določa način opravljanja javne službe, ki obsega:

* organizacijsko in prostorsko zasnovo opravljanja javne službe;
* vrsto in obseg storitev javne službe ter njihovo prostorsko razporeditev;
* pogoje za zagotavljanje in uporabo javnih dobrin;
* pravice in obveznosti uporabnikov;
* stroške v zvezi z zapuščenimi živalmi;
* vire financiranja javne službe in način njihovega oblikovanja;
* cene storitev javne službe in način njihovega oblikovanja;
* vrsto in obseg objektov in naprav, potrebnih za izvajanje javne službe;
* določbe, ki se nanašajo na svet zavetišča;
* nadzor nad izvajanjem javne službe.

1. **člen**

(izrazi)

(1) Izrazi uporabljeni v tem odloku imajo enak pomen, kot je določeno v zakonu, ki ureja področje zaščite živali in v podzakonskih predpisih, ki so izdani na njegovi podlagi.

1. **člen**

(uporaba predpisov)

(1) Za vprašanja v zvezi z izvajanjem javne službe iz prvega člena tega odloka, ki niso posebej urejena s tem odlokom, se uporabljajo določila zakonov in podzakonskih prepisov, ki urejajo izvajanje javne službe iz prvega člena tega odloka.

1. **člen**

**(uporabniki)**

(1) Uporabnice oziroma uporabniki (v nadaljnjem besedilu: uporabnik) storitev javne službe so:

* skrbnik, ki izgubi žival;
* vsakdo, ki najde zapuščeno žival;
* skrbnik, ki noče ali ne more več skrbeti za žival;
* vsakdo, ki izpolnjuje pogoje in želi postati skrbnik zapuščene živali.

1. **Organizacijska in prostorska zasnova opravljanja javne službe**
2. **člen**

(oblika zagotavljanja javne službe)

(1) Javna služba se opravlja k1ot koncesionirana gospodarska javna služba.

(2) Koncesijo podeljuje občina (v nadaljnjem besedilu: koncedent).

1. **člen**

(območje zagotavljanja javne službe)

(1) Opravljanje javne službe se izvaja na območju celotne občine.

1. **Pravice in obveznosti uporabnikov storitev javne službe**
2. **člen**

(1) Kdor izgubi žival ali kdor najde zapuščeno žival, o tem obvesti izvajalca javne službe ali pristojno veterinarsko organizacijo.

(2) Po najdbi označene zapuščene živali, zavetišče preveri lastništvo v centralnem registru hišnih živali in v štiriindvajsetih (24) urah obvesti lastnika najdene živali na kontaktne podatke, ki so navedeni v centralnem registru hišnih živali.

(3) Skrbnik najdene živali ima pravico zahtevati njeno vrnitev. Če tega ne stori v roku osmih (8) dni od dneva, ko je bila žival nameščena v zavetišče, lahko izvajalec javne službe žival odda drugemu zainteresiranemu skrbniku, ki se zaveže, da bo za žival ustrezno skrbel.

(4) Skrbnik, ki noče ali ne more več skrbeti za žival, lahko prosi za pomoč pri iskanju novega skrbnika izvajalca javne službe ali mu žival odda. Izvajalec javne službe sprejme žival v roku osmih (8) dni od prejema zahteve. Skrbnik, ki je oddal žival za katero noče ali ne more več skrbeti, nima pravice do druge živali iz zavetišča, razen v izjemnih primerih.

(5) Vse stroške v zvezi z zapuščeno živaljo plača dosedanji skrbnik živali. Če skrbnik živali ni znan oziroma, če lastnika živali ni mogoče ugotoviti, krije stroške občina, na območju katere je bila žival najdena.

(6) Izvajalec javne službe, ki žival odda, zaračuna novemu skrbniku pavšalni znesek za oskrbo živali v skladu s cenikom zavetišča.

1. **Postopek podelitve koncesije**
2. **člen**

(1) Koncedent izbere koncesionarja po postopku sklepanja koncesijskega razmerja z javnim razpisom, skladno z določili tega odloka..

(2) Javni razpis za podelitev koncesije se objavi na spletni strani občine.

(3) V postopku izbire koncedent zagotavlja transparentno in enakopravno obravnavo kandidatov.

(4) Izvede se postopek s pogajanji s prijavitelji, ki se bodo prijavili na javni poziv koncedenta po pravilih, ki veljajo za naročila, ki jih ni potrebno objaviti na portalu javnih naročil.

1. **člen**

(1) Koncedent v javnem razpisu oblikuje merila za izbor koncesionarja, ki bodo omogočila transparenten izbor ekonomsko najugodnejšega kandidata, pri čemer se kot mogoča merila upošteva cena izvajanja koncesije, strokovna, organizacijska in finančna sposobnost kandidata, njegove reference, druge ugodnosti, ki jih nudi prijavitelj in morebitna druga merila.

(2) Izbiro koncesionarja izvede tri članska strokovna komisija, ki jo imenuje župan.

(3) Občina se lahko z drugimi občinami dogovori za skupno izvedbo postopka podelitve koncesije. V tem primeru vsaka od udeleženih občin imenuje v strokovno komisijo po enega člana.

1. **Pogoji, ki jih mora izpolnjevati koncesionar**
2. **člen**

(1) Koncesionar mora izpolnjevati sledeče pogoje:

* biti registriran za dejavnost, ki je predmet tega odloka in imeti vsa potrebna dovoljenja za izvajanje dejavnosti, ki so zahtevana z zakonom in podzakonskimi akti,
* izpolnjevati obvezne pogoje, ki jih določa zakonodaja s področja javnega naročanja za splošni sektor,
* izpolnjevati finančne pogoje in druge, ki jih določi občina z razpisom za izbor koncesionarja,
* razpolagati z zadostnim številom oseb, ki so ustrezno usposobljene za izvajanje javne službe,
* razpolagati z zadostnim obsegom ustreznih objektov, naprav in tehnične opreme.

(2) Podrobneje se pogoji in način dokazovanja določijo z razpisno dokumentacijo za izbor izvajalca javne službe.

1. **člen**

(1) Koncesionar mora biti zavarovan proti odgovornosti za škodo, ki jo lahko povzroči tretji osebi oziroma koncedentu zaradi nevestnega izvajanja oskrbe zapuščenih živali.

(2) Koncesionar mora v roku 8 dni po sklenitvi koncesijske pogodbe skleniti zavarovanje odgovornosti:

* za škodo, ki jo povzroči občini z nerednim ali nevestnim opravljanjem javne službe,
* za škodo, ki jo pri opravljanju ali v zvezi z opravljanjem javne službe povzročijo pri njem zaposlene osebe uporabnikom ali drugim osebam.

(3) Pogodba o zavarovanju za namen iz prejšnjega odstavka mora imeti klavzulo, da je zavarovanje sklenjeno v korist občine.

1. **Splošni pogoji za izvajanje javne službe**
2. **člen**

(1) Koncesionar izvaja javno službo v dogovorjenem obsegu pod naslednjimi pogoji:

* da zagotavlja kontinuirano in kvalitetno izvajanje javne službe zagotovitve pomoči, oskrbe in namestitve v zavetišču za zapuščene živali;
* da pri opravljanju dejavnosti upošteva vse tehnične, stroškovne, organizacijske in druge standarde ter normative;
* da opravlja javno službo v skladu s cenami iz ponudbe, ki jo je podal na javni razpis občine;
* da zagotovi vodenje ustreznih evidenc, označevanje in registracijo zapuščenih živali v skladu s predpisi;
* skrbi za varovanje osebnih podatkov skladno z veljavno zakonodajo;
* kot dober gospodarstvenik uporablja, upravlja in/oziroma vzdržuje objekte, naprave in druga sredstva, namenjena za učinkovito izvajanje javne službe;
* skrbi za tekoče obveščanje javnosti o dogodkih v zvezi z izvajanjem javne službe;
* najmanj enkrat letno poroča koncedentu o izvajanju koncesijskega razmerja;
* omogoča koncedentu ali pristojnim inšpekcijam nemoten nadzor nad izvajanjem gospodarske javne službe in
* obvešča pristojne organe o sumu kršitev predpisov, ki jih zazna v zvezi z izvajanjem javna službe.

1. **člen**

(1) Koncesionar mora za izvajanje javne službe voditi ločeno računovodstvo skladno z veljavno zakonodajo. Koncesionar lahko izvaja tudi druge dejavnosti, za katere je registriran, če te dejavnosti ne vplivajo na opravljanje javne službe in zanje koncesionar vodi ločeno računovodstvo.

1. **člen**

(1) Koncesionar izvaja javno službo v svojem imenu in za svoj račun.

1. **Pričetek in čas trajanja koncesije**
2. **člen**

(1) Občina in koncesionar v zvezi z opravljanjem javne službe skleneta koncesijsko pogodbo, s katero podrobneje uredita izvajanje koncesioniranega razmerja, naloge in dejavnosti koncesionarja ter medsebojne pravice in obveznosti.

(2) Koncesionar pridobi pravice in obveznosti iz koncesijskega razmerja s pričetkom veljavnosti koncesijske pogodbe.

(3) Koncesija se podeli za obdobje desetih let.

1. **člen**

(1) Koncesionar pridobi na podlagi koncesijske pogodbe na celotnem območju občine izključno pravico opravljati javno službo ter dolžnost zagotavljati kontinuirano izvajanje in kvalitetno opravljanje javne službe skladno s predpisi in v javnem interesu.

1. **Nadzor nad izvajanjem javne službe**

1. **člen**

(1) Občina ima pravico izvajati nadzor nad opravljanjem javne službe. Nadzor opravlja pristojna strokovna služba koncedenta ter občinska inšpekcijska služba. Koncesionar mora kadarkoli med delovnim časom posredovati informacije o poslovanju in omogočiti pooblaščeni osebi vpogled v poslovne knjige in evidence v zvezi z izvajanjem koncesije.

(2) Nadzor je lahko napovedan, nenapovedan ali stalen.

(3) Nadzor mora potekati tako, da ne ovira rednega izvajanja koncesije in tretjih oseb, izvajati pa se mora praviloma le v poslovnem času koncesionarja. Izvajalec nadzora se izkaže s pooblastilom koncedenta. O nadzoru se napravi zapisnik, ki ga podpišeta koncesionar in predstavnik koncedenta.

(4) Osebe, ki izvajajo nadzor, so dolžne podatke o poslovanju koncesionarja obravnavati kot poslovno skrivnost.

(5) Koncedent lahko po potrebi za nadzor nad izvajanjem koncesije pooblasti tudi druge pristojne organe in službe.

1. **Prenehanje koncesijskega razmerja**
2. **člen**

(1) Koncesijsko razmerje preneha:

* po preteku časa, za katerega je bilo sklenjeno,
* z enostranskim razdrtjem koncesijske pogodbe s strani koncedenta,
* z odstopom od pogodbe,
* s sporazumno razvezo,
* na podlagi zakona.

1. **člen**

(1) Koncesijsko razmerje lahko z enostranskim razdrtjem koncesijske pogodbe s strani koncedenta preneha:

* če je proti koncesionarju uveden postopek prisilne poravnave, stečaja ali likvidacijski postopek,
* če je bila koncesionarju izdana sodna ali upravna odločba zaradi kršitve predpisov s področja pogodbe ali upravnih aktov, na podlagi katere utemeljeno ni mogoče pričakovati nadaljnje pravilno izvajanje koncesije,
* če je po sklenitvi pogodbe ugotovljeno, da je koncesionar dal zavajajoče in neresnične podatke, ki so vplivali na podelitev koncesije,
* če koncesionar pogodbo krši tako, da nastaja večja škoda koncedentu ali uporabnikom storitev,
* če obstaja utemeljen dvom, da koncesionar v bistvenem delu ne bo izpolnil svoje obveznosti.

(2) Podrobnejši pogoji razdrtja koncesijske pogodbe se določijo v sami pogodbi.

1. **člen**

(1) Koncedent in koncesionar lahko odstopita od pogodbe:

* če druga stranka krši pogodbo, pod pogoji in na način, kot je v njej določeno,
* iz krivdnih razlogov (nestrokovno, nepravočasno, nevestno opravljanje storitev). Podrobnejši način odstopa od koncesijske pogodbe se določi v sami pogodbi.

1. **člen**

(1) Koncedent in koncesionar lahko med trajanjem koncesijske pogodbe, pod pogoji določenimi v koncesijski pogodbi tudi sporazumno razvežeta pogodbo v primeru, da ugotovita, da je nadaljnje opravljanje javne službe nesmotrno ali nemogoče.

1. **člen**

(1) V primeru, da po poteku časa, za katerega je bilo koncesijsko razmerje sklenjeno, koncedent še ni izbral koncesionarja za nadaljnje obdobje, se čas izvajanja koncesije lahko podaljša za največ šest mesecev.

1. **člen**

(1) Pogodbeno razmerje preneha v primeru prenehanja koncesionarja, razen v primeru statusnega preoblikovanja koncesionarja.

1. **Organ, ki opravi izbor koncesionarja in organ pristojen za sklenitev koncesijske pogodbe**
2. **člen**

(1) Izbor koncesionarja opravi občinska uprava z izdajo upravne odločbe o izbiri koncesionarja. O pritožbi zoper odločbo o izbiri odloča župan.

1. **člen**

(1) Na podlagi dokončne odločbe o izbiri koncesionarja se sklene koncesijska pogodba, ki jo v imenu koncedenta sklene župan.

(2) Koncesijska pogodba je sklenjena, ko jo podpišeta koncesionar in koncedent ob pogojih določenih v koncesijski pogodbi.

1. **Končna določba**
2. **člen**

(objava in začetek veljavnosti)

(1) Ta odlok začne veljati petnajsti (15) dan po objavi v Uradnem glasilu slovenskih občin.

Številka: 032-0004/2022-\_\_\_\_

Datum: \_\_\_\_\_\_\_\_\_\_\_\_\_\_\_\_

Občina Nazarje

Matej Pečovnik, župan